
ΔΕΛΤΙΟ ΤΥΠΟΥ

Η «ΠΑΤΡΙΔΑ ΜΑΣ Η ΣΤΕΡΕΑ» καλεί ΟΛΟΥΣ τους Συλλόγους της Στερεάς Ελλάδας να διεκδικήσουν χρηματοδότηση από την Περιφέρεια για τις εκδηλώσεις του Καλοκαιριού του 2026. 

Η Περιφέρεια Στερεάς Ελλάδας διαθέτει ετησίως διαμέσου του παράνομου ΟΠΑΣΤΕ  τουλάχιστον 790.000 ευρώ για την επιχορήγηση πολιτιστικών φορέων δηλαδή Συλλόγων. Πρόσβαση όμως σε αυτή την χρηματοδότηση δεν μπορούν να έχουν όλοι οι Σύλλογοι της Στερεάς Ελλάδας καθώς δεν το γνωρίζουν. Τα στοιχεία δεν δημοσιεύονται και έτσι κανείς δεν μπορεί να ξέρει ποιος χρηματοδοτήθηκε, αν για το πανηγύρι του διπλανού χωριού πλήρωσε κάτι η Περιφέρεια ή εάν ο άλλος σύλλογος του χωριού χρηματοδοτήθηκε.  Η διαδικασία γίνεται με απόλυτη αδιαφάνεια και χωρίς λογοδοσία. Εμείς έχουμε καταγγείλει αυτό το καθεστώς. Παρότι η υπόθεση του ΟΠΑΣΤΕ έχει πάρει το δρόμο της, συνεχίζουν να χρηματοδοτούν όπου και όποιους θέλουν με αδιαφάνεια και χωρίς κριτήρια.

Εμείς λέμε ότι τώρα  μόνο μία απάντηση υπάρχει. Τα χρήματα που διατίθενται για την διοργάνωση πολιτιστικών εκδηλώσεων όπως τα Πανηγύρια των Χωριών της Στερεάς να μοιραστούν ισόποσα σε όλους τους Συλλόγους. Να γνωρίζουν όλοι ότι υπάρχει αυτό το δικαίωμα. Να ζητήσουν και να απαιτήσουν όλοι οι Σύλλογοι χρηματοδότηση για την συνδιοργάνωση των δράσεων τους. Είναι δικαίωμά τους και πρέπει να το ασκήσουν. 
Γιαυτό κάνουμε αυτό το κάλεσμα. 

Όλοι οι Πολιτιστικοί Σύλλογοι της Περιφέρειας (Βοιωτίας, Ευβοίας, Ευρυτανίας, Φθιώτιδας και Φωκίδας) αλλά και οι Αθλητικοί Σύλλογοι για τις πολιτιστικές τους εκδηλώσεις να υποβάλλουν άμεσα και εγγράφως αίτημα χρηματοδότησης των εκδηλώσεων του Καλοκαιριού του 2026, για όλα τα Πανηγύρια των χωριών, τουλάχιστον 1000 ευρώ.

Να διεκδικήσουν και να απαιτήσουν ισόποση χρηματοδότηση για ΟΛΟΥΣ

Τα αιτήματα να υποβληθούν στις Περιφερειακές Ενότητες αλλά  και απευθείας στον ΟΠΑΣΤΕ. Η διεύθυνση είναι: Υψηλάντη 1, 35131 ΛΑΜΙΑ. Τηλέφωνο: 22313-51214 FAX: 22313-51222. E-mail: mailopaste@gmail.com

